## Zakon o izmjenama i dopunama Zakona o sudskim pristojbama

### NN 137/2002 (22.11.2002.), Zakon o izmjenama i dopunama Zakona o sudskim pristojbama

# HRVATSKI SABOR

2203

Na temelju članka 88. Ustava Republike Hrvatske,
donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O SUDSKIM PRISTOJBAMA

Proglašavam Zakon o izmjenama i dopunama Zakona o
sud­skim pristojbama, koji je donio Hrvatski sabor na sjednici 13. studenoga
2002.

Broj: 01-081-02-3575/2
Zagreb, 19. studenoga 2002.

Predsjednik
Republike Hrvatske **Stjepan Mesić,** v. r.

## ZAKON

### O IZMJENAMA I DOPUNAMA ZAKONA O SUDSKIM PRISTOJBAMA

Članak 1.

U Zakonu o sudskim pristojbama (»Narodne
novine«, br. 74/95. i 57/96.) članak 1. mijenja se i glasi:

»U postupku pred sudovima plaćaju se sudske
pristojbe (u daljnjem tekstu: pristojbe) po odredbama ovoga Zakona i u visini
utvrđenoj Tarifom sudskih pristojbi koja je njegov sastavni dio.«

Članak 2.

U članku 2. točki 3. riječ: »izvršnom«
zamjenjuje se riječju: »ovršnom«, a u točki 9. riječi: »prisilne nagodbe« brišu
se.

Članak 3.

U članku 4. stavku 1. točki 3. riječi: »kada se
objave, a ako stranka nije nazočna objavljivanju ili ako odluka nije
objavljena« brišu se.

Točka 4. briše se.

Stavak 2. briše se.

Članak 4.

U članku 5. stavak 1. mijenja se i glasi:

»Pristojbe u upravnom sporu plaćaju se samo ako
sud odbije ili odbaci tužbu.«

Članak 5.

U članku 8. stavak 1. briše se.

U stavku 2. koji postaje stavak 1., riječi:
»može se uplatiti i« zamjenjuju se riječima: »plaća se«.

Dodaje se novi stavak 2. koji glasi:

»Pristojba u gotovom novcu može se platiti i u
računo­vodstvu suda. Ono će u roku od pet dana od dana naplate taj novac
uplatiti u proračunski prihod od sudskih pristojbi.«

Članak 6.

Članak 9. briše se.

Članak 7.

U članku 13. stavak 2. briše se.

Članak 8.

U članku 16. stavku 1. točka 3. mijenja se i
glasi:

»3. radnici i namještenici u radnim sporovima i službenici
u upravnim sporovima u vezi s ostvarivanjem njihovih prava iz službeničkih
odnosa,«.

U točki 7. riječ: »i«
iza riječi: »prognanici« zamjenjuje se zarezom, a iza riječi: »izbjeglice«
briše se zarez i dodaju se riječi: »i povratnici«.

Točka 8. mijenja se i
glasi:

»8. korisnici socijalne
skrbi koji primaju pomoć za uzdr­žavanje,«.

U točki 9. točka iza
riječi: »djelatnosti« zamjenjuje se zarezom.

Iza točke 9. dodaje se
osam točaka koje glase:

»10. tužitelji u
parnicama o pravu na zakonsko uzdržavanje ili o tražbinama na temelju toga
prava,

11. tužitelji u
parnicama o priznanju materinstva i očinstva i o troškovima koji su nastali
trudnoćom i porodom izvan braka,

12. stranke koje traže
vraćanje poslovne sposobnosti,

13. maloljetnici koji
traže da im se odobri stjecanje poslovne sposobnosti zato što su postali
roditelji,

14. stranke u postupku
radi predaje djeteta i radi ostvarivanja odluke o održavanju susreta i druženja
s djetetom,

15. tužitelji u
sporovima o pravima iz obveznoga mirovinskog i osnovnoga zdravstvenog
osiguranja, o pravima nezaposlenih osoba na temelju propisa o zapošljavanju i
pravima s područja socijalne skrbi,

16. tužitelji, odnosno
predlagatelji u postupcima za zaštitu ustavom zajamčenih ljudskih prava i
sloboda protiv konačnih pojedinačnih akata, odnosno za zaštitu zbog nezakonite
radnje i

17. tužitelji u
sporovima o naknadi štete zbog onečišćenja okoliša.«

Članak 9.

Članak 18. mijenja se i
glasi:

»Kad više osoba
zajednički predaju podnesak i poduzimaju radnje u postupku, a jedna ili više
njih oslobođene su plaćanja pristojbe, osoba koja nije oslobođena treba platiti
pristojbu samo prema vrijednosti onog dijela predmeta spora koji otpada na nju.

Ako je vrijednost predmeta spora određena
primjenom odredaba članka 30. ovoga Zakona, vrijednost dijela predmeta spora
koja otpada na osobu koja nije oslobođena plaćanja pristojbe utvrdit će se tako
da se ukupna vrijednost predmeta spora podijeli brojem osoba koje zajednički
nastupaju u postupku. Tako će se učiniti i kad je vrijednost predmeta spora
određena primjenom odredaba članaka 21. do 29. ovoga Zakona, ali se drugačije
ne može utvrditi vrijednost dijela predmeta spora koji otpada na osobu koja
nije oslobođena plaćanja pristojbe.«

Članak 10.

U članku 19. stavku 1. riječi: »parničnom i
izvršnom« i »ili u kaznenom postupku po privatnoj tužbi« brišu se.

Stavak 3. briše se.

Članak 11.

U članku 28. stavku 1. riječ: »presude izbranog
suda« zamjenjuju se riječima: »pravorijeka arbitraže«, a u stavku 2. riječi:
»izabranom sudu« zamjenjuju se riječju: »arbitraži«.

Članak 12.

U članku 29. stavku 1. točki 1. riječ: »stvari«
briše se.

Točka 2. briše se.

Točka 6. briše se.

U točki 7. riječ: »potraživanja« u prvom retku
zamjenjuje se riječju: »tražbina«, riječ: »izvršnom« riječju: »ovršnom«, a u drugom
retku riječ: »tražbina« riječju: »tražbine«. Iza riječi: »10.000,00 kuna«
stavlja se točka, a riječi: »u postupku pred općinskim sudom i ne u iznosu
većem od 50.000,00 kuna pred trgovačkim sudom« brišu se.

U stavku 3. iza riječi: »5.000,00 kuna« stavlja
se točka, a riječi: »u postupku pred općinskim sudom, a u postupku pred
trgovačkim sudom iznos od 50.000,00 kuna« brišu se.

Članak 13.

U članku 30. iza riječi: »10.000,00 kuna«
stavlja se točka, a riječi: »u postupku pred općinskim sudom, a u postupku pred
trgovačkim sudom na iznos od 100.000,00 kuna« brišu se.

Članak 14.

Naslov iznad članka 32. »2. U izvršnom postupku«
mijenja se i glasi: »2. U ovršnom postupku.«

U članku 32. stavak 1. mijenja se i glasi:

»U ovršnom postupku pristojba se plaća prema vrijednosti
zahtjeva.«

Stavak 3. mijenja se i glasi:

»Troškovi postupka i sporedne tražbine uzimaju
se u obzir samo ako su jedini predmet zahtjeva.«

U stavku 4. riječ: »izvršnom«, na oba mjesta,
zamjenjuje se riječju: »ovršnom«.

Članak 15.

U članku 35. riječi: »zemljišnoknjižnom
postupku« brišu se.

Članak 16.

Naslov iznad članka 38. »7. Plaćanje sudskih
pristojbi u posebnim slučajevima« i članak 38. brišu se.

Članak 17.

Iza članka 39. dodaju se članci 39.a i 39.b koji
glase:

»Članak 39.a

Protiv upozorenja, naloga, odnosno opomene da
plati pristojbu stranka može, u roku od tri dana od dana kad su joj oni
priopćeni, odnosno dostavljeni, podnijeti prigovor prvostupanjskom sudu.

Prvostupanjski sud mora u roku od tri dana
dostaviti stranci rješenje o prigovoru.

U rokove iz stavaka 1. i 2. ovoga članka ne
uračunavaju se dani kad sudovi ne rade.

Protiv rješenja iz stavka 2. ovoga članka
stranka može izjaviti žalbu u roku od tri dana od dana kad ga je primila.

Drugostupanjski sud mora u roku od osam dana od
dana kad je primio žalbu dostaviti prvostupanjskom sudu rješenje o žalbi.

Spis postupka u kojem
je stranka izjavila žalbu protiv rje­še­nja iz stavka 2. ovoga članka neće se
dostavljati drugostupanjskom sudu. Postupak ne smije zastati zbog toga što je
stranka podnijela prigovor, odnosno izjavila žalbu u skladu s odredbama stavka
1. i 4. ovoga članka.

Ako je stranka podnijela prigovor iz stavka 1.
ovoga članka, rok za plaćanje pristojbe počinje teći od dana pravomoćnosti
rješenja o prigovoru.

Članak 39.b

Odredbe članka 39.a stavka 4., 5. i 6. ne
primjenjuju se u postupku pred Upravnim sudom Republike Hrvatske.«

Članak 18.

U članku 40. stavku 1. riječi: »u roku
propisanom u članku 39. ovoga zakona« zamjenjuju se riječima: »u propisanom
roku.«

U stavku 3. u prvoj rečenici, iza riječi:
»pristojbu« stavlja se točka, a riječi: »i 50% od te pristojbe na ime kaznene
pristojbe« brišu se. U drugoj rečenici, iza riječi: »pristojbe« stavlja se
točka, a riječi: »i kaznene pristojbe« brišu se. U trećoj rečenici, iza riječi:
»poreza« stavlja se točka, a riječi: »od građana« brišu se.

U stavku 4. riječi: »i kaznena pristojba« brišu
se.

Stavak 5. briše se.

Članak 19.

U Tarifi sudskih pristojbi, u naslovu iznad Tar.
br. 1. riječ: »izvršni« zamjenjuju se riječju: »ovršni«.

Članak 20.

U Tar. br. 1. stavci
1., 2., 3. i 4. mijenjaju se i glase:

»(1) Za tužbu i
protutužbu plaća se prema vrijednosti predmeta spora sljedeća pristojba:

            iznad             do kuna              kuna

             0,00            3.000,00          100,00

      3.000,00            6.000,00          200,00

      6.000,00            9.000,00          300,00

      9.000,00          12.000,00          400,00

    12.000,00          15.000,00          500,00

Preko 15.000,00 kuna
plaća se pristojba u iznosu od 500,00 kuna i još 1% na razliku iznad 15.000,00
kuna, ali ne više od 5.000,00 kuna.

(2) Za tužbu s
prijedlogom za izdavanje platnog naloga, prijedlog za ovrhu, protuovrhu i
osiguranje, rješenje o ovrsi, protuovrsi i osiguranju, prijedlog za povrat u
prijašnje stanje, prijedlog za osiguranje dokaza i odgovor na prijedlog za
ponav­ljanje postupka, tužbu, žalbu i reviziju plaća se polovica pristojbe iz stavka
1. ovoga Tar. br.

(3) Za prigovor protiv platnog naloga i prigovor
protiv rješenja o ovrsi plaća se pristojba iz stavka 1. ovoga Tar. br.

(4) Za prijedlog za priznanje odluke stranog
suda i za ovršenikov prijedlog za odgodu ovrhe plaća se pristojba u iznosu od
150,00 kuna.«

U Napomeni uz Tar. br. 1. u točki 1. riječ:
»supružnici« zamjenjuje se riječju: »bračni drugovi«, a riječ: »razvod« na sva
tri mjesta riječju: »rastava«.

U točki 3. riječ: »razvod« zamjenjuje se
riječju: »rastava«.

U točki 4. riječi: »izvršenje, protuizvršenje«
odnosno: »iz­vršenja, protuizvršenja« zamjenjuju se riječima: »ovrhu,
protuovrhu« odnosno: »ovrhe, protuovrhe«.

Točka 6. briše se.

Dosadašnja točka 7.
postaje točka 6.

Članak 21.

U Tar. br. 2. stavci 2.
i 4. brišu se.

U stavku 5. riječi: »i
za nalog o otkazu zakupa poslovne zgrade ili prostorije« brišu se.

U stavku 6. riječi:
»izvršenju, protuizvršenju« zamjenjuju se riječima: »ovrsi, protuovrsi«,
riječi: »Zakona o izvršnom postupku« riječima: »Ovršnog zakona«, a riječ:
»izvršnih« iza riječi: »stranih« zamjenjuje se riječju: »ovršnih«.

U stavku 8. riječi: »za
rješenje o prijedlogu za odgodu ili obustavu izvršenja« brišu se.

U Napomeni uz Tar. br.
2. točka 3. briše se.

Točka 4. mijenja se i
glasi:

»Ako viši sud ukine
odluku nižeg suda i predmet vrati na ponovno raspravljanje nižem sudu, ne plaća
se pristojba za novu odluku ili nagodbu. Pristojba se ne plaća ni za novu
odluku koja bude donesena pošto se dopusti povrat u prijašnje stanje ili po­nav­ljanje
postupka.«

U točki 8. riječi: »i
za nalog za otkaz zakupa poslovne zgrade ili poslovne prostorije«, i »ili
naloga za otkaz zakupa poslovnih prostorija« brišu se, riječ: »tekstu«
zamjenjuje se riječju: »pristojbu«, a riječ: »izvršenju« riječju: »ovrsi«.

U točki 9. riječi: »za
izvršenje, protuizvršenje« zamjenjuju se riječima: »ovrhu, protuovrhu«, a
riječi: »Zakona o izvršnom postupku« riječima: »Ovršnom zakonu«.

U točki 10. riječi:
»izvršenju, protuizvršenju«, odnosno: »izvršenje, protuizvršenje« zamjenjuju se
riječima: »ovrsi, protuovrsi«, odnosno: »ovrhu, protuovrhu«.

Članak 22.

U Tar. br. 3. stavku 1.
riječ: »dvostruki« briše se, a iza riječi: »Tar. br. 1.« dodaju se riječi:
»povećan za 25%.«

U stavku 4. riječi:
»kojim se tužba odbacuje« brišu se.

Članak 23.

U Tar. br. 5. stavku 3.
riječi: »i reviziju« brišu se.

Stavak 4. briše se.

Članak 24.

U Napomeni uz Tar. br.
15. točka 2. mijenja se i glasi:

»2. Ako se jednim podneskom traži više upisa,
plaća se jedna pristojba.«

Članak 25.

U Tar. br. 16. stavku 1. riječi: »druga stvarna«
zamjenjuju se riječima: »drugih stvarnih«, a riječi: »ili njima jednaka prava«
brišu se.

Stavak 2. mijenja se i glasi:

»Za zabilježbu se plaća pristojba u iznosu od
50,00 kuna«.

U napomeni uz Tar. br. 16. točka 3. briše se.

U točki 4. riječ: »izvršnog« zamjenjuje se
riječju: »ovršnog«.

U točki 9. podtočki 4)
iza riječi: »osobe« stavlja se točka, a riječi: »osim ako je vrijednost ponovno
upisanog prava veća« brišu se.

U točki 9. podtočka 10)
briše se.

Članak 26.

Tar. br. 17. mijenja se
i glasi:

»Za žalbu protiv
rješenja o upisu u zemljišnu knjigu plaća se pristojba u iznosu od 250,00
kuna«.

Članak 27.

U Tar. br. 20. stavku
1. broj: »500,00« zamjenjuje se brojem: »250,00«.

U stavku 2. broj:
»300,00« zamjenjuje se brojem: »150,00«.

Članak 28.

U Tar. br. 21. stavku
1. broj: »1.000,00« zamjenjuje se brojem: »500,00«.

Stavak 2. briše se.

Članak 29.

U Tar. br. 22. stavku
1. broj: »1.000,00« zamjenjuje se bro­jem: »600,00«.

Članak 30.

U Tar. br. 23. stavku
1. brišu se riječi: »prijedlog za prisilnu nagodbu, za«.

U stavku 2. riječ:
»potraživanja« zamjenjuju se riječju: »tražbine«.

U stavku 3. riječ:
»nagodbenog« briše se.

U Napomeni uz Tar. br.
23. u točki 1. riječ: »potraživanja« u različitim padežima zamjenjuje se
riječju: »tražbina« u odgova­rajućim padežima.

Točka 3. briše se.

Članak 31.

U Tar. br. 24. oznaka:
»a)« na početku drugog retka, briše se.

Točka b) briše se.

U Napomeni uz Tar. br.
24. točka 2. briše se.

Članak 32.

U Tar. br. 25. stavku
1. broj: »200,00« zamjenjuje se brojem: »100,00«.

Članak 33.

Tar. br. 26. mijenja se
i glasi:

»(1) Za upis osnivanja
plaća se pristojba od 300,00 kuna.

(2) Za upis promjene podataka plaća se pristojba
od 150,00 kuna.

Napomena:

1. Ako se istim podneskom zahtijeva više upisa za
isti sub­jekt, za sve upise plaća se jedna pristojba.

2. Za upise u vezi sa stečajem i likvidacijom ne
plaća se pristojba.«

Članak 34.

Tar. br. 27. mijenja se i glasi:

»(1) Za prijavu za upis podružnice subjekta
upisa plaća se 100,00 kuna.

(2) Za upis podružnice plaća se 250,00 kuna.

(3) Za upis promjene podataka o podružnici plaća
se 100,00 kuna.«

Članak 35.

U Tar. br. 28. stavku 1. broj: »40,00«
zamjenjuje se brojem: »5,00«.

U stavku 2. broj: »40,00« zamjenjuje se brojem:
»10,00«.

Članak 36.

Tar. br. 29. briše se.

Članak 37.

U Tar. br. 31. stavku 1. iza riječi: »Tar. br.
2.« zarez i riječi: »ali ne manje od 700,00 kuna« brišu se.

U stavku 2. broj: »10.000,00« zamjenjuje se
brojem: »500,00«.

Stavci 3. i 4. brišu se.

U Napomeni uz Tar. br.
31. točke 1. i 2. brišu se.

Članak 38.

Naslov iznad Tar. br.
32. »X. ZAHTJEV ZA SUDSKU ZAŠTITU U PREKRŠAJNOM POSTUPKU« i cijeli Tar. br. 32.
brišu se.

Članak
39.

Podnaslov iznad Tar.
br. 33. »1. Zapisnici« i cijeli Tar. br. 33. brišu se.

Članak
40.

Podnaslov iznad Tar. br.
34. »2. Ročišta« i cijeli Tar. br. 34. brišu se.

Članak
41.

Podnaslov iznad Tar.
br. 37. »5. Punomoć« i cijeli Tar. br. 37. brišu se.

Članak
42.

Tar. br. 39. mijenja se
i glasi:

»Za ovjeru prijepisa ili
preslike sudskih akata plaća se pris­tojba u iznosu od 20,00 kuna, bez obzira
na broj poluaraka izvornika.«

Članak
43.

Podnaslov iznad Tar.
br. 41. »9. Izvođenje dokaza izvan suda« i cijeli Tar. br. 41. brišu se.

Članak 44.

Pristojbe koje nisu
naplaćene do dana stupanja na snagu ovoga Zakona, obračunavat će se i naplatiti
u skladu s njegovim odredbama.

Postupci za naplatu pristojbi u slučajevima u
kojima je ovim Zakonom ukinuta pristojbena obveza, obustavit će se.

Članak 45.

Korisnici mirovina koji
su, pozivajući se na Odluku Ustavnog suda Republike Hrvatske broj U-I-283/97 od
12. svibnja 1998., Upravnom sudu Republike Hrvatske podnijeli tužbe protiv
Republičkog fonda mirovinskog i invalidskog osiguranja radnika Hrvatske,
Centralne službe u Zagrebu, zbog nedonošenja rješenja o zahtjevu za
usklađivanje mirovina, i čije je tužbe taj sud odbio ili odbacio, oslobađaju se
obveze da plate pristojbe iz Tar. br. 30. i Tar. br. 31.

Članak 46.

Ovlašćuje se Odbor za
zakonodavstvo Hrvatskoga sabora da utvrdi i izda pročišćeni tekst Zakona o
sudskim pristojbama.

Članak 47.

Ovaj Zakon stupa na
snagu osmoga dana od dana objave u »Narodnim novinama«.

Klasa: 412-03/02-01/01
Zagreb, 13. studenoga 2002.

HRVATSKI SABOR

Predsjednik
Hrvatskoga sabora **Zlatko** **Tom****či****ć,** v. r.

Zakon, NN 137/2002-2203